
MINISTERUL SĂNĂTĂȚII

Serviciul  de  Ambulanță  Județean  Iași
        Tel. Urgență 112; Bulevardul Primăverii nr. 74; Tel.: 0232/208100; Fax: 0232/239260; E-mail: office@ambulantaiasi.ro; CF 7604489; IAȘI
GDPR implementat prin responsabilitatea DPO, înregistrat la ANSPDCP în Registrul General sub nr. 6207/04.2022
             Nr. 11057/21.08.2026
﻿ ANUNȚ ORGANIZARE CONCURS
AUDITOR  INTERN GRADUL I
SERVICIUL DE AMBULANȚĂ JUDEȚEAN IAȘI în conformitate cu prevederile H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, anunță organizarea concursului pentru ocuparea pe perioadă nedeterminată, normă întreagă de muncă (8 h/zi, respectiv 40 ore/săptămână), cu perioadă de probă conform legislației în vigoare, a unui post vacant de execuție de:
· 1 (un) post vacant de auditor intern gradul I – Stația Centrală Iași
Activitatea se va desfășura în cadrul Compartimentului de Audit Intern, salarizat conform legislației în vigoare.
A. Condiții generale de participare la concurs
Candidații trebuie să îndeplinească cumulativ condițiile generale prevăzute de H.G. nr. 1336/2022, Legea nr. 53/2003 – Codul muncii și art. 542 alin. (1) și (2) din O.U.G. nr. 57/2019 privind Codul administrativ, cu modificările și completările ulterioare:
. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

a. cunoaște limba română, scris și vorbit;

b. are capacitate de muncă în conformitate cu prevederile Legii nr. 53/2003 – Codul muncii, republicată;

c. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

d. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;

e. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

f. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

g. nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008.
B. Condițiile specifice de participare la concurs
· Studii: Studii superioare de lungă durată absolvite cu diplomă de licență sau echivalentă în domeniul științelor juridice sau economice;

· Vechime în specialitate: Minimum 7 ani vechime în specialitatea studiilor (dovedită prin adeverințe/înscrisuri emise de angajatorii la care candidatul a prestat muncă în acest domeniu);

· Experiență / Curs de specialitate: Experiență de minim 3 ani în domeniul activității specifice auditului public intern în instituții publice (sau pe post de economist în domeniul financiar-contabilitate), dovedită prin adeverințe, SAU curs de specializare în domeniul auditului public intern;

· Competențe profesionale generale: 
Dovada deținerii competențelor profesionale se face prin prezentarea disciplinelor din foile matricole / suplimentele la diplomă sau prin certificate de absolvire cu recunoaștere națională, pentru următoarele domenii:

· Audit intern

· Managementul riscului, control intern și guvernanță

· Management

· Contabilitate

· Finanțe publice

· Tehnologia informației

· Drept

· Aviz structură ierarhic superioară: 
Aviz favorabil eliberat de Ministerul Sănătății - Serviciul Audit Public Intern, prevăzut de pct. 2.3.4. din Normele generale privind exercitarea activității de audit public intern, aprobate prin H.G. nr. 1086/2013.
Candidatul are obligația de a depune la Ministerul Sănătății - Serviciul Audit Public Intern dosarul pentru obținerea avizului prevăzut de pct. 2.3.4.1 din Normele generale aprobate prin H.G. nr. 1086/2013 (la adresa de e-mail: serviciul.audit@ms.ro).
Candidatul are obligația de a completa dosarul de concurs cu Avizul eliberat de Ministerul Sănătății până la data limită a depunerii dosarului de concurs. 
În cazul în care Avizul nu a fost eliberat până la data limită de depunere a dosarului, candidatul va depune dovada privind înregistrarea documentelor necesare avizării la Serviciul Audit Public Intern din cadrul Ministerului Sănătății. 
Dacă este declarat admis la selecția dosarelor, acesta are obligația să completeze dosarul de concurs cu Avizul favorabil eliberat de Ministerul Sănătății cel târziu până la data și ora desfășurării primei probe a concursului (proba scrisă). În caz contrar, candidatul va fi respins.

· Competențe digitale: Cunoștințe avansate de utilizare a calculatorului (pachetul Microsoft Office).

C. Înscrierea la concurs
Dosarele de înscriere la concurs se depun personal la sediul central al Serviciului de Ambulanță Județean Iași, Bulevardul Primăverii nr. 74, et. 2, cam. 41 – Compartiment RUNOS, telefon 0232/208152, în perioada:
· 01.09.2026 – 14.09.2026, interval orar 11:00 – 13:00;
· Dosarele depuse în afara acestui interval orar sau peste termenul limită NU vor fi acceptate!

D. Dosarele de înscriere vor conține
. Formular de înscriere la concurs (conform modelului prevăzut la Anexa nr. 2), inclusiv declarația privind consimțământul pentru prelucrarea datelor cu caracter personal;

a. Copia actului de identitate sau orice alt document care atestă identitatea, aflat în termen de valabilitate;

b. Copia certificatului de naștere;

c. Copia certificatului de căsătorie (după caz);

d. Copie diplomă de licență legalizată și foaie matricolă / supliment la diplomă;

e. Copie diplomă / certificat de absolvire a cursului de specializare în domeniul auditului public intern (după caz);

f. Copia carnetului de muncă sau adeverință care să ateste vechimea în muncă și în specialitatea studiilor (Anexa nr. 3), din care să rezulte funcția, durata activității, salariul, vechimea și eventualele modificări intervenite, însoțită de extrasul din Registrul general de evidență a salariaților (Raport per salariat – REGES), datat și extras la zi, semnat și ștampilat de angajator.
g. Aviz favorabil (în original) emis de Ministerul Sănătății – Serviciul Audit Public Intern (sau dovada depunerii solicitării de avizare, cu obligația completării dosarului până la data probei scrise);

h. Certificat de cazier judiciar sau extras de pe cazierul judiciar;

i. Adeverință medicală care să ateste starea de sănătate corespunzătoare (eliberată cu cel mult 6 luni anterior derulării concursului de către medicul de familie sau unitățile sanitare abilitate);

j. Certificatul de integritate comportamentală (conform Legii nr. 118/2019);

k. Aviz psihologic;

l. Fișă de aptitudini vizată de Medicul de Medicina Muncii al SAJ Iași;
m. Curriculum Vitae, model comun european (Europass);

n. Recomandare / caracterizare de la ultimul loc de muncă privind profilul profesional și moral.

Adeverința care atestă starea de sănătate va conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința medicală trebuie însoțită de copia certificatului de încadrare într-un grad de handicap.
Copiile de pe actele prevăzute la lit. b) - g), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs pe parcursul desfășurării concursului, dar nu mai târziu de data și ora organizării probei scrise.
Documentul prevăzut la lit. i) [cazierul judiciar] poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul cazierului judiciar anterior datei de susținere a probei scrise.
Candidaților care depun dosarele de concurs li se va aloca un cod numeric pentru identificare, care corespunde cu numărul de înregistrare al dosarului, cod care va fi utilizat pe toată perioada desfășurării concursului.
Notă:
· Copiile vor fi însoțite de documentele originale pentru certificare de către secretarul comisiei.

· Toate documentele trebuie să fie în termen de valabilitate la data depunerii.

· Nu vor fi acceptate documente deteriorate, plastifiate sau cu alterări ale elementelor de siguranță.

· Lipsa oricărui document solicitat duce la respingerea dosarului.

E. Calendarul de desfășurare a concursului
	Etapă / Activitate
	Data / Perioada
	Interval orar / Ora
 

	Perioada de depunere a dosarelor
	01.09.2026 – 14.09.2026
	11:00 – 13:00

	Selecția dosarelor de concurs
	16.09.2026
	ora 10:00

	Afișarea rezultatului selecției dosarelor
	16.09.2026
	ora 15:00

	Depunerea contestațiilor privind selecția dosarelor
	17.09.2026
	10:00 – 13:00

	Afișarea rezultatului contestațiilor (dosare)
	18.09.2026
	ora 15:00

	Proba scrisă
	21.09.2026
	ora 10:00

	Afișarea rezultatului probei scrise
	21.09.2026
	ora 15:00

	Depunerea contestațiilor (proba scrisă)
	22.09.2026
	10:00 – 13:00

	Afișarea rezultatului contestațiilor (proba scrisă)
	22.09.2026
	ora 15:00

	Proba de interviu
	23.09.2026
	ora 10:00

	Afișarea rezultatului probei de interviu
	23.09.2026
	ora 15:00

	Depunerea contestațiilor (interviu)
	24.09.2026
	10:00 – 13:00

	Afișarea rezultatului contestațiilor (interviu)
	24.09.2026
	ora 15:00

	Afișarea rezultatului final
	25.09.2026
	ora 15:00


F. Derularea concursului
Concursul constă în 3 etape successive:
1. Etapa de selecție a dosarelor – probă eliminatorie;

2. Proba de verificare a cunoștințelor teoretice (proba scrisă) – probă eliminatorie;

3. Proba de interviu – probă eliminatorie.

*Punctajul minim de promovare al fiecărei probe este de 50 de puncte din maximum de 100 de puncte posibile. Rezultatele se vor publica pe site-ul web al unității și la sediul instituției.
G. Contestații
Conform H.G. nr. 1336/2022, art. 53, candidații nemulțumiți pot depune contestație în termen de cel mult o zi lucrătoare de la data afișării rezultatului fiecărei probe. Contestația se soluționează de către Comisia de Soluționare a Contestațiilor în termen de o zi lucrătoare de la expirarea termenului de depunere a contestațiilor.
H. Bibliografia și tematica
1. Legea nr. 95/2006 privind reforma în domeniul sănătății, republicată, cu modificările și completările ulterioare (Tematica: Titlul IV - Sistemul național de asistență medicală de urgență și de prim ajutor calificat).

2. Legea nr. 672/2002 privind auditul public intern, republicată, cu modificările și completările ulterioare.

3. H.G. nr. 1086/2013 pentru aprobarea Normelor generale privind exercitarea activității de audit public intern (Tematica: Aplicarea Normelor generale privind exercitarea activității de audit public intern – Partea I, Cap. II).

4. Ordinul MS nr. 683/2014 pentru aprobarea Normelor metodologice specifice privind exercitarea auditului public intern și a Cartei auditului intern în cadrul Ministerului Sănătății.

5. Ordinul MFP nr. 252/2004 pentru aprobarea Codului privind conduita etică a auditorului intern.

6. Ordinul SGG nr. 600/2018 pentru aprobarea Codului controlului intern managerial al entităților publice.

7. Legea nr. 500/2002 privind finanțele publice, cu modificările și completările ulterioare.

8. Legea nr. 82/1991 – Legea contabilității, republicată (Tematica: Organizarea și conducerea contabilității).

9. Ordinul  nr. 1140/2025 pentru aprobarea normelor metodologice privind angajarea, lichidarea, ordonanțarea și plata cheltuielilor bugetare.
10. Legea nr. 53/2003 – Codul Muncii, republicată, cu modificările și completările ulterioare.

11. H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

12. Legea nr. 98/2016 privind achizițiile publice, cu modificările și completările ulterioare (Tematica: Tipuri de proceduri în achizițiile publice).

13. Ordinul MFP nr. 2634/2015 privind documentele financiar-contabile (Tematica: Documentele financiar-contabile).

14. Ordinul MFP nr. 2021/2013 pentru modificarea și completarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, aprobate prin Ordinul MFP nr. 1.917/2005.

Manager General,





          Compartiment RUNOS,

NOTĂ: Originalul documentului semnat se regăseşte la sediul Serviciului de Ambulanta Judetean Iasi, Compartimentul Resurse Umane, cam. 41, în conformitate cu prevederile Hotărârii nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

